محمد جمن (گلوکار)

استاد محمد جمن (پیدائش: 10 اکتوبر، 1935ء - وفات: 24 جنوری، 1990ء) پاکستان سے تعلق رکھنے والے نامور کلاسیکی و لوک گلوکار تھے۔

حالات زندگی 
استاد محمد جمن 10 اکتوبر، 1935ء کو سوڑھ، بلوچستان، برطانوی ہندوستان (موجودہ پاکستان) میں پیدا ہوئے۔ ان کے والد زمیندار تھے مگر موسیقی سے شغف رکھتے تھے۔ محمد جمن کے نانا بھی سارندہ اور طنبورہ بجانے پر دسترس رکھتے تھے۔ اس ماحول میں محمد جمن کا بھی موسیقی سے شغف ہونا فطری تھا چنانچہ وہ یہ ساز بھی بجانے لگے اور گانے بھی لگے۔

قیام پاکستان کے بعد محمد جمن ریڈیو پاکستان سے وابستہ ہو گئے اور پہلے کراچی اور پھر حیدرآباد اسٹیشن سے اپنی گائیکی کا جادو جگانے لگے۔ ریڈیو پاکستان حیدرآباد اسٹیشن سے وابستگی کے زمانے میں انہیں موسیقی ترتیب دینے کا بھی موقع ملا۔ محمد جمن کے شاگردوں میں روبینہ قریشی، زیب النسا، زرینہ بلوچ اور استاد محمد یوسف کے نام سرفہرست ہیں۔

اعزازات 
حکومت پاکستان نے استاد محمد جمن کی فنی خدمات کے اعتراف کے طور پر انہیں23 مارچ، 1980ء کو صدارتی تمغا برائے حسن کارکردگی عطا کیا۔

وفات 
استاد محمد جمن 24 جنوری، 1990ء کو کراچی، پاکستان میں وفات پاگئے۔

حوالہ جات 

1935ء کی پیدائشیں
1990ء کی وفیات
بیسویں صدی کے گلوکار
بیسویں صدی کے مرد گلوکار
پاکستانی غزل گائیک
پاکستانی لوک گلوکار
پاکستانی مرد گلوکار
پاکستانی مسلم شخصیات
تمغائے حسن کارکردگی وصول کنندگان
سندھی زبان کے گلوکار
سندھی شخصیات
ضلع لسبیلہ کی شخصیات
کراچی کی شخصیات
سندھ کے گلوکار
Short description is different from Wikidata